**SK** Návod na hru **Bingo . Pexeso . Domino**

Od 3 rokov. Trvanie cca. 15 min.

**Domino**

Priraďovanie rovnakých obrázkov.

**28 doštičiek domina pre 2 – 6 hráčov.**

Domino je obojstranné. Na začiatku hry si hráči určia, či budú hrať so stranou s dinosaurami alebo diamantmi.

Každý hráč dostane 6 doštičiek, ktoré položí pred seba.

Ostatné doštičky uložte na kôpku, otočené zvolenou stranou nadol.

Najmladší hráč položí ľubovoľnú zo svojich doštičiek doprostred stola. Hra pokračuje v smere hodinových ručičiek. Každý nasledujúci hráč priloží k vyloženým doštičkám ďalšiu doštičku tak, aby boli 2 rovnaké obrázky vedľa seba (rovnaké dinosaury alebo rovnaký počet diamantov).

Keď hráč nevie priložiť žiadnu doštičku, zoberie si jednu zvrchu kôpky.

Keď si potiahne vhodné domino, môže ho priložiť. Keď si potiahne nevhodné domino, položí ho pred seba.

Nasleduje ďalší hráč.

Hráč, ktorý sa prvý zbaví všetkých svojich doštičiek, je víťaz.

**Pexeso**

Hľadanie rovnakých obrázkov.

**30 žetónikov pexesa pre 1 a viac hráčov.**

Cieľom hry je nájsť páry rovnakých žetónov.

Všetky žetóny umiestnite doprostred stola, otočené dinosaurom nadol.

Začínajúci hráč otočí 2 ľubovoľné žetóny tak, aby ich každý videl a vráti ich späť.

Nasledujúci hráč tiež otočí 2 žetóny.

Keď hráč otočí žetóny, na ktorých je rovnaký dinosaurus a tvoria pár, nechá si ich a položí pred seba. Pokračuje a otočí ďalšie 2 žetóny., atď.

Keď sú všetky žetóny pozbierané, hráči si ich spočítajú a kto má najviac, je víťaz.

**Bingo (Loto)**

**Zbieranie dinosaurích vajíčok podľa farby**

**4 herné plány, 20 žetónov, ruletka.**

Každý hráč si zoberie 1 herný plán a položí ho pred seba. Žetóny umiestnite doprostred stola.

Hru začne najmladší hráč, zatočí ruletkou. Zoberie si žetón takej farby, akú vytočil ruletkou a položí ho na príslušné miesto na svojom hernom pláne.

Nasleduje ďalší hráč a zatočí ruletkou.

Hráči postupne zbierajú žetóny. Keď hráč vytočí takú farbu, ktorú už má, vynechá a nasleduje ďalší hráč.

Hráč, ktorý prvý zaplní svoj herný plán žetónmi, je víťaz.